Lav et referat af nedenstående tekst:

Tekst:
Op mod 100 lastbiler tog 4. april til Christiansborg for at demonstrere. Vognmændene og Dansk Industri var nemlig vrede over en ny aftale, der vil indføre en kilometerbaseret afgift for lastbiler på de danske veje. Og nu er samtlige 11 borgmestre i Nordjylland også gået ind i kampen. -	Vi er meget bevidste om, at der skal ske noget i forhold til den grønne omstilling, men ikke det her, konstaterer Per Bach Laursen (V) borgmester i Vesthimmerlands Kommune, der sammen med Hans Ejnar Berthelsen (V) borgmester i Morsø Kommune er gået forrest i protesten. Geografisk skævvridning De nordjyske borgmestre har nemlig sammen sendt et brev til Skatteministeren, Transportministeren samt Folketingets Skatteudvalg og Transportudvalg. I brevet udtrykker de, at aftalepartierne har overset den geografiske skævvridning, hvor særligt vejgodstransporten i Nord- og Vestjylland rammes, fordi der her køres ekstra mange kilometer i forbindelse med fragt af varer og gods. -	Nordjylland og Nordvestjylland har i årtier udviklet sig til et stort produktionsområde, hvor mellemstore og små virksomheder hjælper hinanden som underleverandører, det betyder, at der har været en stor intern logistik, forklarer Per Bach Laursen og tilføjer: - Det, vi frygter, er at virksomhederne vil flytte produktionen til et andet sted for at få afgiften elimineret, og det vil i sidste ende koste arbejdspladser, pointerer han. Det er ikke længe siden, at Danish Crown meldte ud, at man lukker slagteriet i Sæby, hvilket ender med at koste omkring 800 medarbejdere jobbet. En lukning, som borgmester i Frederikshavn Kommune, Birgit S. Hansen , kaldte "en katastrofe" for byen. Differentieret tilgang er nødvendigt Derfor kommer de 11 borgmestre også med en konstruktiv tilgang til vejafgiften. - Vi vil gerne have en differenceret tilgang, hvor man direkte går ind og laver en model med forskellige afgifter på landsplan, forklarer Per Bach Laursen. De nordjyske borgmestre skriver blandt andet: - Vi opfordrer aftalepartierne til at finde løsninger, så denne skævvridende effekt ikke træder i kraft med implementering af den nye vejafgift. I aftalen er der allerede en differentieret afgift i miljøzoner, hvor afgiftssatsen er 50 procent højere. Således kunne der indføres zoner i områder langt fra transportknudepunkter, hvor afgiften reduceres. - Vi opfordrer til, at der udtænkes en vejafgift, som skaber grøn omstilling uden at skabe lokal afvikling, afslutter borgmestrene i brevet. Borgmestrenes fælles brev er dog også med til at give Per Bach Laursen et smil på læben, selvom det har et meget vigtigt budskab. - Jeg er meget godt tilfreds med, at 11 kommuner ud af 11 står sammen om det her. Vi har i Nordjylland tradition for at stå sammen om noget, der er vigtig for alle, så det er jeg stolt over, understreger Per Bach Laursen.

Referat:
Alle 11 borgmestre i de nordjyske kommuner er gået sammen om at sende et brev til de ansvarlige politikere på Christiansborg.